ভালবাসা দিবসে অসহায় শিশুদের পাশে ওয়ার্কস ফর হিউমিনিটি ফাউন্ডেশন
ভালবাসা দিবসে নারায়ণগঞ্জের সোনারগাঁ উপজেলার পিরোজপুর এলাকায় অবস্থিত পিরোজপুর ইসলামিয়া আরাবিয়া মাদ্রসার প্রায় ১৪০ জন গরীব ও অসহায় ছাত্র ছাত্রীদেরকে নিয়ে প্রতিযোগিতার আয়োজন করা হয়।







দিবসটি উপলক্ষে এক ব্যাতিক্রমী আয়োজনের মধ্যদিয়ে নিজেদের মেলে ধরে ওয়ার্কস ফর হিউম্যানেটি ফাউন্ডেশন নামের মানবিক ও সামাজিক সংগঠন।




সংগঠনের নারায়ণগঞ্জ জেলার সদস্য সাংবাদিক কামরুজ্জামান রানা ও ইসমাইল হোসেনের মজুমদারের তত্ত্বাবধানে অনুষ্ঠানে কুরআন তিলাওয়াত, হামদ/নাত, ইসলামী সংঙ্গীত, চিত্রাঙ্কন প্রতিযোগিতা ও কুইজের আয়োজন করা হয়।
অনুষ্ঠানে প্রধান অতিথি ছিলেন নারায়ণগঞ্জ জেলা পরিষদ সদস্য মোস্তাফিজুর রহমান মাছুম, বিশেষ অতিথি হিসেবে ছিলেন সোনারগাঁও রিপোর্টার্স ক্লাবের সভাপতি সাংবাদিক আব্দুস সাত্তার প্রধান।
এছাড়াও উপস্থিত ছিলেন- সাংবাদিক ফারুক হোসেন, হাবিবুর রহমান, আরাফাত হোসেন সিফাত প্রমুখ।
অনুষ্ঠানে আরও উপস্থিত ছিলেন, ওয়ার্কস ফর হিউম্যানেটি ফাউন্ডেশনের প্রতিষ্ঠাতা সভাপতি ও চেয়ারপার্সন তাহমিনা আক্তার তৃষা, সদস্য সোহান সম্রাট, মিমরাজ রাহুল, নাহিদ হোসেন সাব্বির হোসেন, আরিফ হোসেন প্রমুখ।
অনুষ্ঠান শেষে এতিমদের মাঝে প্রতিযোগিতায় বিজয়ীদের পুরস্কার বিতরণ ও সবার জন্য বিশেষ উপহার সামগ্রী দেয়া হয়।
তাহমিনা আক্তার তৃষা জানান, ২০১৬ সাল থেকে ১৮টি জেলায় ১৫শ' স্বেচ্ছাসেবক নিয়ে কাজ করে যাচ্ছে সংগঠনটি।

এটি শিক্ষা, স্বাস্থ্য, রক্ত দান, মানসিক বিকাশ- এই চারটি বিভাগে কর্ম পরিচালনা করে আসছে।  রয়েছে ত্রিবেনী নামের একটি প্রকল্প যার মাধ্যমে সেলাই মেশিন, গবাদী পশু, অটোরিক্সা, ভ্যানগাড়ি বিতরণ করে স্বাবলম্বী হতে সাহায্য করা হয় সমাজের সুবিধা বঞ্চিত ও অসহায় গরীব পরিবারকে।

ভালবাসা দিবসে নারায়ণগঞ্জের সোনারগাঁ উপজেলার পিরোজপুর এলাকায় অবস্থিত পিরোজপুর ইসলামিয়া আরাবিয়া মাদ্রসার প্রায় ১৪০ জন গরীব ও অসহায় ছাত্র ছাত্রীদেরকে নিয়ে প্রতিযোগিতার আয়োজন করা হয়।